Jorun Marie Kvernberg

**Jorun Marie Rypdal Kvernberg** (født 1979) er en norsk folkemusiker og komponist/arrangør med norsk folkemusikk som hovedfelt og hardingfele og fele som hovedinstrument. Hun er kjent fra flere plateutgivelser med folkemusikk.

Hun er fra Fræna i Romsdal, søster til jazzfiolinisten Ola Kvernberg og barnebarn til spelemannen og folkemusikkomponisten Peter L. Rypdal. Jorun Marie Kvernberg har tatt kandidatstudiet i utøvende folkemusikk ved Norges musikkhøgskole i tiden 1999–2003. Kvernberg har også praktisk-pedagogisk utdanning fra samme institusjon.

Kvernberg livnærer seg som frilans folkemusiker. I 2006 gav hun ut sin soloplate, *Album*, på plateselskapet ta:lik og i 2013 kom *Tidens Løsen* sammen med trekkspiller Øyvind Sandum. Som solist er det folkemusikken fra Møre og Romsdal som står i høysetet. Kvernberg har siden 2000 spilt i gruppene Tindra og Majorstuen som begge har flere albumutgivelser. I tillegg spiller hun i duo og ensemble med Gabriel Fliflet og i Kviven duo med Britt Pernille Frøholm. 

I 2018 startet hun prosjektet «På geitevis» sammen med folkesanger Unni Boksasp, tubaist Daniel Herskedal og pianist Dag-Filip Roaldsnes. De har nå bandet «Perleskum» sammen, som presenterer nye tonesettinger av dikt skrevet av Aasmund Olavsson Vinje. Her er Kvernberg prosjektleder og komponist. Ensemblet platedebuterer mars 2020.

Kvernberg har tidligere spilt med gruppene Bruvoll/Halvorsen, Camilla Granlien Band og Unni Boksasp Ensemble.

Kvernberg har turnert verden over og mottatt Spellemannprisen to ganger, med Majorstuen for debutplata og med Unni Boksasp Ensemble for *Keramello*. For 2009-2010 hadde hun Statens Kunstnerstipend.

## Premier/utmerkelser
* 2013: Vinner av Folkelarmprisen i åpen klasse for *Kvite fuglar* - som medlem av Unni Boksasp Ensemble
* 2013: Nominert til Folkelarmprisen i klassen tradisjonelt samspill for *Tidens Løsen* - sammen med Øyvind Sandum
* 2012: Vinner av Gnist Mørestipend fra Sparebanken Møre
* 2010: Vinner av Folkelarmprisen i klassen tradisjonell for plata *Keramello*  - som medlem av  Unni Boksasp Ensemble
* 2011: Vinner av Spellemannprisen 2010 i klassen folkemusikk/gammaldan for plata *Keramello* - som medlem av Unni Boksasp Ensemble
* 2010: Vinner av soloklasse fele/hardingfele – Landsfestivalen for gamaldans
* 2008: Beste Dansespel – Landskappleiken 2008 (solo)
* 2007: Vinner av Vestlandskappleiken, åpen klasse (solo)
* 2007: Nominert til Folkelarmprisen i klassene solo og nykommer for *Album*
* 2007: Vinner av Folkelarmprisen i klassen nyskapende for *Trillar for to* - som medvirkende på album av Bruvoll/Halvorsen
* 2007: Nominert til Spellemannprisen 2006 i klassen folkemusikk/gammeldans for både *[[Juledrøm]]* og *[[Lukkeleg vaking]]* - som medlem av henholdsvis Majorstuen og Tindra
* 2007: Finalist i lanseringsprogrammet INTROfolk07 (solo)
* 2005: Vinner av TONOs Edvard-prisen i klassen tradisjonsmusikkfor «Då kom du»
* 2005: Vinner av lanseringsprogrammet INTROfolk05 (Majorstuen)
* 2005: Vinner av Kvartsprisen 2005 (Tindra)
* 2004: Vinner av soloklasse, Landsfestivalen for gamaldans.
* 2004: Vinner av Spellemannprisen 2003 2003 i klassen folkemusikk/gammaldans for *[[Majorstuen (album)|Majorstuen]]* - som medlem av Manjorstuen
* 2003: Tildelt Øivind Berghs Minnepris 2003

## Diskografi
**Tytebæret* (ta:lik, 2020), med Perleskum
**Skrible* (MFC, 2017), med Majorstuen
**Syngjaren* (Grappa/Heilo 2016), div. artister
**Kvitre* (MFC, 2015), med Majorstuen
* *Kvite fuglar* (UBE, 2013), med Unni Boksasp Ensemble
* *Tidens Løsen* (Ta:lik, 2013), med Jorun Marie Kvernberg og Øyvind Sandum
* *Live in Concert* (MFC, 2012) med Majorstuen
* *Les Boréales compilation* (Buda Musique, FR) med Majorstuen 
* *Live in Førde* (Ta:lik og NRK, 2011) Tindra og Kroke
* *Moder Norge* (Ta:lik, 2011) med Tindra 
* *Keramello* (Øra Musikk, 2010), Unni Boksasp Ensemble
* *Skir* (MFC, 2010), Majorstuen
* *Den kvite hjorten* (Ta:lik, 2009), Tindra, Jan-Magnus Bruheim og Helge Jordal
* *Songar frå Havdal* (ta:lik, 2007), Unni Boksasp 
* *Jarnnetter* (ta:lik 2007), Camilla Granlien Band
* *Album* (Ta:lik, 2006).  Slåtter fra Møre og Romsdal
* *[[Juledrøm]]* (MFC, 2006), Majorstuen
* *Lukkeleg vaking* (Ta:lik, 2006), Tindra
* *Majorstuen* (2L, 2002), Majorstuen
* *[[Jorun jogga]]* (MFC, 2004), Majorstuen

;Medvirker på
* *Valseria* (Etnisk Musikklubb, 2013), med Gabriel Fliflet
* *Trillar for to* (Grappa, 2007), Bruvoll/Halvorsen
* *Mot nye høyder* (Tylden og co, 2007), Bjørns Orkester
* *Home Sweet Home* (Odeon/EMI, 2005), Liv Marit Wedvik
* *Inger Lise* (Master Music, 2001), Inger Lise Rypdal
* *Klassisk Kalvik* (Daworks, 2002), Finn Kalvik

## Referanser


## Eksterne lenker
* 
*